title: 2015 m. spalio 6 d. Europos Parlamento ir Tarybos sprendimas (ES) 2015/1869 dėl Europos prisitaikymo prie globalizacijos padarinių fondo lėšų mobilizavimo (Belgijos paraiška – „EGF/2015/003 BE/Ford Genk“)

text:
20.10.2015

               LT

               Europos Sąjungos oficialusis leidinys

               L 275/24

         EUROPOS PARLAMENTO IR TARYBOS SPRENDIMAS (ES) 2015/1869
   2015 m. spalio 6 d.
   dėl Europos prisitaikymo prie globalizacijos padarinių fondo lėšų mobilizavimo (Belgijos paraiška – „EGF/2015/003 BE/Ford Genk“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (toliau – EGF) tikslas – teikti paramą iš darbo atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

               (3)

               2015 m. kovo 24 d. Belgija pateikė paraišką „EGF/2015/003 BE/Ford Genk“ dėl finansinės paramos iš EGF, nes iš įmonės „Ford Genk“ ir 11 tiekėjų bei tolesnės gamybos grandies įmonių Belgijoje buvo atleista darbuotojų, o kai kuriems asmenims teko nutraukti darbo veiklą. Vėliau pateikta papildomos informacijos pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               todėl iš EGF turėtų būti mobilizuota 6 268 564 EUR suma finansinei paramai pagal Belgijos pateiktą paraišką suteikti;

               (5)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2015 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 6 268 564 EUR įsipareigojimų ir mokėjimų asignavimų sumą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2015 m. spalio 6 d.

      Priimta Strasbūre, 2015 m. spalio 6 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         N. SCHMIT

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2006/730/EB: 2006 m. rugsėjo 25 d. Tarybos sprendimas dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, sudarymo Europos bendrijos vardu

text:
28.10.2006

               LT

               Europos Sąjungos oficialusis leidinys

               L 299/23

      TARYBOS SPRENDIMAS

   2006 m. rugsėjo 25 d.
   dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, sudarymo Europos bendrijos vardu
   (2006/730/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį ir 175 straipsnio 1 dalį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               2002 m. gruodžio 19 d. Tarybos sprendimu 2003/106/EB dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, patvirtinimo Europos bendrijos vardu (2) Tarybos pirmininkas buvo įgaliotas paskirti asmenį (-is), įgaliotą (-us) Bendrijos vardu deponuoti patvirtinimo dokumentą Jungtinių Tautų generaliniam sekretoriui pagal Konvencijos (toliau – Roterdamo konvencija) (3) 25 straipsnio 1 dalį. 2002 m. gruodžio 20 d. patvirtinimo dokumentas ir to sprendimo B priede pateikta kompetencijos deklaracija buvo pateikti depozitarui. Roterdamo konvencija įsigaliojo 2004 m. vasario 24 d.

               (2)

               2006 m. sausio 10 d. sprendimu byloje C-94/03 (Komisija prieš Tarybą) (4) Teisingumo Teismas panaikino Sprendimą 2003/106/EB, nes jis buvo pagrįstas tik 175 straipsnio 1 dalimi kartu su Sutarties 300 straipsniu, tvirtindamas, kad abu straipsniai – 133 straipsnis ir 175 straipsnio 1 dalis kartu su atitinkamomis 300 straipsnio nuostatomis – yra tinkamas teisinis pagrindas.

               (3)

               Teismo sprendimas neturi poveikio Bendrijos, kaip Konvencijos Šalies, statusui. Todėl, remiantis Vienos konvencijos dėl tarptautinių sutarčių teisės 46 straipsniu, naujo ratifikavimo dokumento deponuoti nereikia. Tačiau reikia priimti naują Tarybos sprendimą dėl Roterdamo konvencijos patvirtinimo ir iš dalies pakeisti kompetencijos deklaraciją atsižvelgiant į pakeistą teisinį pagrindą, pagal Roterdamo konvencijos 25 straipsnio 3 dalį.

               (4)

               Kad būtų užtikrintas teisinis aiškumas ir išvengta teisinio vakuumo, reikėtų, kad šis sprendimas įsigaliotų nuo Sprendimo 2003/106/EB priėmimo datos,

         NUSPRENDĖ:
   1 straipsnis
   Bendrijos vardu patvirtinama 1998 m. rugsėjo 11 d. Roterdame pasirašyta Roterdamo konvencija dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje (toliau – Roterdamo konvencija).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Bendrijos vardu deponuoti šio sprendimo priede pateiktą kompetencijos deklaraciją, pagal Roterdamo konvencijos 25 straipsnio 3 dalį.
   3 straipsnis
   Šis sprendimas įsigalioja 2002 m. gruodžio 19 d.

      Priimta Briuselyje, 2006 m. rugsėjo 25 d.

            Tarybos vardu

            Pirmininkas

         M. PEKKARINEN

      (1)  2006 m. rugsėjo 5 d. pareikšta nuomonė (dar nepaskelbta Oficialiajame leidinyje).

      (2)  OL L 63, 2003 3 6, p. 27.

      (3)  OL L 63, 2003 3 6, p. 29.

      (4)  Dar nepaskelbtas.

      PRIEDAS
      Europos bendrijos deklaracija pagal Roterdamo konvencijos 25 straipsnio 3 dalį
      Europos bendrija pareiškia, kad remiantis Europos bendrijos steigimo sutartimi, ypač jos 175 straipsnio 1 dalimi, ji yra kompetentinga sudaryti tarptautinius susitarimus ir įgyvendinti iš jų kylančius įsipareigojimus, kurie padeda siekti šių tikslų:

                  —

                  išsaugoti, saugoti ir gerinti aplinkos kokybę,

                  —

                  saugoti žmonių sveikatą,

                  —

                  apdairiai ir racionaliai naudoti gamtos išteklius,

                  —

                  remti tarptautinio lygio priemones, skirtas regioninėms ar pasaulinėms aplinkos problemoms spręsti.

            Europos bendrija taip pat pareiškia, kad, remiantis Sutarties 133 straipsniu, bendroji prekybos politika, visų pirma dėl prekybos prekėmis, priklauso išimtinei jos kompetencijai.
      Be to, Europos Bendrija pareiškia, kad ji jau priėmė teisės aktus, įskaitant 2003 m. sausio 28 d. Europos Parlamento ir Tarybos reglamentą (EB) Nr. 304/2003 dėl pavojingų cheminių medžiagų eksporto ir importo (1), privalomus valstybėms narėms ir apimančius klausimus, kuriuos reglamentuoja Roterdamo konvencija, ir ji pateiks tų teisės aktų sąrašą Roterdamo konvencijos sekretoriatui bei prireikus atnaujins jį.
      Europos bendrija yra atsakinga už įsipareigojimų, kylančių pagal Roterdamo konvenciją, kuriuos apima galiojanti Bendrijos teisė, įgyvendinimą.
      Bendrijos kompetencija pagal jos pobūdį yra nuolat plėtojama.

         (1)  OL L 63, 2003 3 6, p. 1. Reglamentas su paskutiniais pakeitimais, padarytais Komisijos reglamentu (EB) Nr. 777/2006 (OL L 136, 2006 5 24, p. 9).


Svarbus teisinis pranešimas

|

52007BP0123(02)

2. 2007 m. balandžio 24 d. Europos Parlamento sprendimas dėl Europos jūrų saugumo agentūros 2005 finansinių metų sąskaitų uždarymo (C6-0397/2006 - 2006/2164(DEC))

Oficialusis leidinys 074 E , 20/03/2008 p. 0245 - 0247

		2.2007 m. balandžio 24 d. Europos Parlamento sprendimas dėl Europos jūrų saugumo agentūros 2005 finansinių metų sąskaitų uždarymo (C6-0397/2006 — 2006/2164(DEC))Europos Parlamentas,- atsižvelgdamas į Europos jūrų saugumo agentūros 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos jūrų saugumo agentūros 2005 finansinių metų galutinių metinių ataskaitų kartu su Agentūros atsakymais [2],- atsižvelgdamas į 2007 m. vasario mėn. 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį ir ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 2002 m. birželio 27 d. Europos Parlamento ir Tarybos reglamentą (EB) Nr. 1406/2002, įsteigiantį Europos jūrų saugumo agentūrą [4], ypač į jo 19 straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A6-0114/2007),1. pažymi, kad Europos jūrų saugumo agentūros 2004 ir 2005 finansinių metų galutinėse metinėse ataskaitose buvo pateikti šie duomenys:N. B. Galutinės sumos gali skirtis dėl suapvalintų dydžių.Šaltinis: Agentūros duomenys. Šioje lentelėje pateikiami apibendrinti Agentūros metinių ataskaitų duomenys.(tūkst. EUR) |2004 ir 2005 finansinių metų pajamų ir išlaidų ataskaitos duomenys || 2005 | 2004 |PajamosBendrijos subsidijos | 16060 | 12800 |Kitos pajamos | | 5 |Iš viso biudžeto pajamų (a) | 16060 | 12805 |IšlaidosDarbuotojai. Biudžeto I antraštinė dalis— Mokėjimai | 6063 | 3594 |— Perkelti asignavimai | 161 | 143 |Administracija. Biudžeto II antraštinė dalis— Mokėjimai | 1598 | 635 |— Perkelti asignavimai | 333 | 684 |Einamoji veikla. Biudžeto III antraštinė dalis— Mokėjimai | 7515 | 437 |— Perkelti asignavimai | | 2074 |Iš viso biudžeto išlaidų (b) | 15670 | 7567 |Likutis (c = a-b) | 390 | 5238 |Perkelti ir panaikinti asignavimai | 126 | 251 |Valiutų kurso skirtumai | -1 | -1 |Finansinių metų biudžeto vykdymo likutis | 515 | 5488 |Automatiškai perkeltų asignavimų ir gautinų sąskaitų faktūrų pokytis | -1021 | 2089 |Finansinių metų investicijų pokytis | 469 | 242 |Skolų pokytis (Komisija) | -52 | -5489 |Nusidėvėjimas finansiniais metais | -151 | -43 |Avansų tiekėjams pokytis | 5296 | 56 |Atidėjimai | -106 | |Kita | -515 | |Finansinių metų rezultatas atlikus ekonominius patikslinimus (e) | 4435 | 2343 |2. pritaria Europos jūrų saugumo agentūros 2005 finansinių metų sąskaitų uždarymui;3. paveda Pirmininkui perduoti šį sprendimą Europos aviacijos saugumo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL C 266, 2006 10 31, p. 13.[2] OL C 312, 2006 12 19, p. 30.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 208, 2002 8 5, p. 1. Reglamentas su paskutiniais pakeitimais, padarytais Reglamentu (EB) Nr. 1891/2006 (OL L 394, 2006 12 30, p. 1).[5] OL L 357, 2002 12 31, p. 72.--------------------------------------------------